***Általános Indokolás***

A Ttv. 5. § (3) bekezdése alapján a köztemetők fenntartója az önkormányzat.

A Ttv. 40 § (2) bekezdése úgy rendelkezik, hogy a temető tulajdonosa, köztemető esetén az önkormányzat a temető üzemeltetésével és fenntartásával kapcsolatosan felmerült szükséges és indokolt költségek alapján állapítja meg

- a temetési hely, illetőleg az újraváltás díját,

- a temetkezési szolgáltatók kivételével a temetőben vállalkozásszerűen munkát végzők által fizetendő temetőfenntartási hozzájárulás díját,

- a temetői létesítmények, illetve az üzemeltető által biztosított szolgáltatások igénybevételéért a temetkezési szolgáltatók által fizetendő díjat,

- a temetőbe való behajtás díját.

A Ttv. 40 § (3) bekezdése pedig rögzíti, hogy a fentiekben részletezett díjfajtákon belül a köztemetőkre vonatkozó díjak mértékét az önkormányzat rendeletben állapítja meg.

A Ttv. 40 § (4) bekezdése ugyanakkor meghatározza, hogy az egyes díjfajtákon belül a temetőben vállalkozásszerűen munkát végzők által fizetendő temetőfenntartási hozzájárulási díj mértéke az adott évben az egyes sírhelyekre megállapított megváltási díjtételek egyszerű számtani átlagának 5%-át nem haladhatja meg.

A Ttv. 40. § (1) bekezdése felhatalmazást ad arra, hogy temető tulajdonosa, köztemető esetén az önkormányzat rendelete kötelezővé tegye a temetőn belüli, az elhunyt hűtésével, ravatalozásával, a temetőben erre a célra rendszeresített szállító járművön történő szállításával, továbbá a hamvaknak az erre szolgáló berendezéssel történő szórásával, urnaelhelyezéssel, sírásással, sírhelynyitással, sírbahelyezéssel, visszahantolással, újratemetéssel és exhumálással kapcsolatos feladatok ellátására az üzemeltető szakszemélyzetének és berendezésének igénybevételét (a továbbiakban: az üzemeltető által biztosított szolgáltatás).

A Ttv. 6. § (3) bekezdése szerint a temető tulajdonosa – ha nemzetközi szerződés másként nem rendelkezik – köteles a temető fenntartásáról, továbbá üzemeltetéséről gondoskodni. E feladatait saját maga, illetve – szerződés alapján – gazdálkodó szervezet útján is elláthatja.

Kecskemét Megyei Jogú Város Önkormányzata a Kecskeméti Városgazdasági Nonprofit Kft-vel, mint közszolgáltatóval 2013. december 5-én az önkormányzat tulajdonában és kezelésében álló temetőknek a Ttv. 13. §-a szerinti fenntartási, továbbá 16-18. §-a szerinti üzemeltetési feladatainak, továbbá az önkormányzati rendeletben a köztemetők üzemeltetőjével szemben támasztott kötelezettségek ellátására kegyeleti közszolgáltatási szerződést kötött.

2016. évben a városüzemeltetési feladatok ellátására a Kecskeméti Városgazdasági Nonprofit Kft.-ből kiválással megalakult a Kecskeméti Városüzemeltetési Nonprofit Kft., mely céget a Kecskeméti Törvényszék Cégbírósága 2017. január 10. napjával jegyzett be. A kegyeleti közszolgáltatási szerződés alapján ellátandó feladatokat a Kecskeméti Városgazdasági Nonprofit Kft. jogutódjaként a Kecskeméti Városüzemeltetési Nonprofit Kft. (továbbiakban: közszolgáltató) látja el.

Felek a kegyeleti közszolgáltatási szerződés hatályát a 2018. december napján kelt szerződéssel 2019. december 31. napjáig meghosszabbították.

A kegyeleti közszolgáltatási szerződés VI. 1.4. pontja szerint a közszolgáltató jogosult a temetőkkel, temetkezési szolgáltatásokkal kapcsolatos önkormányzati rendeletek elkészítésében közreműködni, a rendeleteket véleményezni, indokolt esetben rendeletalkotást, vagy módosítást kezdeményezni.

A közszolgáltató javaslatot tett az önkormányzati rendelet módosítására,

* a temetési helyek feletti rendelkezési jog megszerzéséért, valamint újraváltásáért fizetendő díjak,
* a temetői létesítmények, és az üzemeltető által biztosított szolgáltatások igénybevételéért a temetkezési szolgáltatók által fizetendő díjak, valamint
* a köztemetőkben – a temetkezési szolgáltatók kivételével – vállalkozásszerűen munkát végzők által fizetendő temetőfenntartási hozzájárulás díjainak

emelésére.

Javaslatában a temetési helyek feletti rendelkezési jog megszerzéséért, valamint újraváltásáért fizetendő díjakat – az exhumált sírhelyek megváltásának változatlanul hagyása mellett – 10%-kal kezdeményezi megemelni. Ennek indoka, hogy új sírhelyek kialakításához olyan területeket kell temetkezési területbe vonni, melyek korábban nem ezt a célt szolgálták. A terület kialakításához tereprendezést, fásítást, útépítést, vízhálózat bővítést kell végrehajtani.

Ezzel szemben az exhumált sírhelyek kedvezőtlenebb megítélésűek a hozzátartozók részéről, a felajánlott 2 típusú (új vagy exhumált) sírhely közül 90%-ban új kerül választásra. E mellett a lejárt sírok újbóli értékesítése kapcsán felmerül az exhumálás költsége is, amelyet a sírhelyek díja már tartalmaz, így a díj jelentősen magasabb az új sírhelyek díjánál. Mindezekre figyelemmel, az exhumált sírhelyek nagyobb arányú értékesítése érdekében ezen helyek díját illetően emelést nem javasoltak.

10%-ot meghaladó díjemelést javasoltak ugyanakkor a hamvak szórása berendezéssel díjtételnél. A kecskeméti köztemetőben hamvak szórására alkalmas parcella 2010-ben került kiépítésre. Rohamosan nő az urnás temetések száma, ezen belül pedig egyre többen választják a hamvak elhelyezésének e formáját. E temetési hely frekventált helyen található, a kecskeméti köztemetőben kialakított száraz szórás az év bármely szakában választható, igényelhető. Városunkhoz hasonló lakosszámú megyei jogú városok esetében a szórási díjak mértéke 20-50.000,- Ft.

A temetői létesítmények és az üzemeltető által biztosított szolgáltatások igénybevételéért a temetkezési szolgáltatók által fizetendő díjak vonatkozásában is 10% emelést javasoltak kivéve:

* halottszállítás a temetőben erre a célra rendszeresített járművön,
* sírbahelyezés,
* urnaelhelyezés díjtételeket.

Ezen túlmenően javaslatot tettek a halott szállítás a temetőben erre a célra rendszeresített szállító járművön díjtétel elnevezésének módosítására, illetve megbontására. Javasolják a halottvivők sírhoz, illetve halottvivők urnafalhoz díjtételek megállapítását, előbbi esetében nettó 12 600 Ft, utóbbi esetében nettó 7 900 Ft díj mellett. Jelenleg a díj mértéke egységesen nettó 12 600 Ft.

A köztemetőkben – a temetkezési szolgáltatók kivételével – vállalkozásszerűen munkát végzők által fizetendő temetőfenntartási hozzájárulás díjainak mértéke az adott évben az egyes temetési helyekre megállapított megváltási díjtételek egyszerű számtani átlagának 5%-a. A temetési helyek megváltási díjának emelésével összhangban ezek a díjak is 10%-os mértékkel módosíthatók.

Az egyes díjak változását az alábbi táblázatok mutatják be:

Hantos sírhely megváltási díjak a kecskeméti köztemetőben:

|  | **Jelenlegi díj** | **Javasolt díj** |  | **Jelenlegi díj** |
| --- | --- | --- | --- | --- |
| **Megnevezés** | **Sírhely (hantos) megváltási díj/25 év** | **Sírhely (hantos) megváltási díj/25 év** | **Díjemelés mértéke**  **%** | **Exhumált (hantos) sírhely megváltási díj/25 év** |
| I. kategória 1-es sír a J, JA, C, CA, CB, CD, CE, CF, CH, CI, SG, SH, SI, SJ, SK parcellákban | 29 400 | 32 340 | 10,00 | 71 400 |
| I. kategória 2-es sír a J, JA, C, CA, CB, CD, CE, CF, CH, CI, SG, SH, SI, SJ, SK parcellákban | 39 900 | 43 890 | 10,00 | 81 900 |
| II. kategória 1-es sír a JB, JC, HB, HC, IB, IC, Y, YA, X, XA, V, T, TA parcellákban | 24 150 | 26 565 | 10,00 | 66 150 |
| II. kategória 2-es sír a JB, JC, HB, HC, IB, IC, Y, YA, X, XA, V, T, TA parcellákban | 34 650 | 38 115 | 10,00 | 76 650 |
| III. kategória 1-es sír a JD, JE, JF, JG, ID, IE, IF, IG, HD, HE, HF, HG, YB, YC, YD, YE, XB, XC, XD, Z, U, S parcellákban | 21 000 | 23 100 | 10,00 | 63 000 |
| III. kategória 2-es sír a JD, JE, JF, JG, ID, IE, IF, IG, HD, HE, HF, HG, YB, YC, YD, YE, XB, XC, XD, Z, U, S parcellákban | 31 500 | 34 650 | 10,00 | 73 500 |
| IV. kategória 1-es sír a XE, ZA, ZB, ZC, ZD, ZE, ZF, SA, SB, B, BA, BB, BC, BD, BE, BF, BG, BH, BI, BJ parcellákban | 17 850 | 19 635 | 10,00 | 59 850 |
| IV. kategória 2-es sír a XE, ZA, ZB, ZC, ZD, ZE, ZF, SA, SB, B, BA, BB, BC, BD, BE, BF, BG, BH, BI, BJ parcellákban | 26 250 | 28 875 | 10,00 | 68 250 |
| Gyereksír | 10 500 | 11 550 | 10,00 | 52 500 |

A táblázat tájékoztatásul az exhumált hantos sírhelyek díjait is bemutatja.

Sírbolt megváltási díjak a kecskeméti köztemetőben:

|  |  |  |  |
| --- | --- | --- | --- |
| **Megnevezés** | **Jelenlegi díj/60 év** | **Javasolt díj** | **Díjemelés mértéke**  **%** |
| 6 koporsós I. kategória D, DA, I, J, JK, M, MK, K, F parcellákban | 126 000 | 138 600 | 10.00 |
| 6 koporsós II. kategória a táblázat A:2 mezőjében felsoroltakon kívüli parcellákban | 105 000 | 115 500 | 10,00 |
| 4 koporsós I. kategória a D, DA, I, J, JK, M, MK, K, F parcellákban | 110 250 | 121 275 | 10,00 |
| 4 koporsós II. kategória a táblázat A:4 mezőjében felsoroltakon kívüli parcellában | 89 250 | 98 175 | 10,00 |

Urnasírhely megváltási díjak a kecskeméti köztemetőben:

|  |  |  |  |
| --- | --- | --- | --- |
| **Megnevezés** | **Jelenlegi díj/időtartam** | **Javasolt díj** | **Díjemelés mértéke**  **%** |
| **sírkertben lévő urnasírhely megváltási díja:** | **25 év** | |  |
| 8 urnás | 36 750 | 40 425 | 10,00 |
| 4 urnás (T,H,MS,TS,KS) | 34 650 | 38 115 | 10,00 |
| 2 urnás (GI.,GII.,GIII.) | 17 850 | 19 635 | 10,00 |
| 1 urnás (GI.,GII.,GIII.) | 12 600 | 13 860 | 10,00 |
| **exkluzív sírkertben lévő urnasírhely megváltási díja:** | **25 év** | |  |
| 8 urnás | 47 250 | 51 975 | 10,00 |
| 4 urnás (CU) | 42 000 | 46 200 | 10,00 |
| 2 urnás (CU,GU) | 26 250 | 28 875 | 10,00 |
| 1 urnás | 15 750 | 17 325 | 10,00 |
| **kolumbáriumban kialakított urnasírhely megváltási díja:** | **10 év** | |  |
| 2 db urna befogadására alkalmas fülke (falban) (A-IV/3.) | 24 150 | 26 565 | 10,00 |
| 1 db urna befogadására alkalmas fülke (falban) (A-IV/3.,KF.,AB-AC) | 12 075 | 13 283 | 10,00 |
| 2 db urna befogadására alkalmas fülke (oszlopon) (KF) | 24 150 | 26 565 | 10,00 |
| 4 db urna befogadására alkalmas fülke (oszlopon) (KF) | 35 700 | 39 270 | 10,00 |

Temetési hely megváltási díjak a hetényegyházi köztemetőben:

|  |  |  |  |
| --- | --- | --- | --- |
| **Megnevezés** | **Jelenlegi díj/időtartam** | **Javasolt díj** | **Díjemelés mértéke**  **%** |
| **sírhely (hantos) megváltási díjak:** | **25 év** | |  |
| 1-es sír | 17 850 | 19 635 | 10,00 |
| 2-es sír | 26 250 | 28 875 | 10,00 |
| **sírbolt megváltási díjak:** | **60 év** | |  |
| 4 koporsós | 89 250 | 98 175 | 10,00 |
| 6 koporsós | 105 000 | 115 500 | 10,00 |

A temetői létesítmények és az üzemeltető által biztosított szolgáltatások igénybevételéért a temetkezési szolgáltatók által fizetendő díjak:

| **Megnevezés** | **Jelenlegi díj** | **Javasolt díj** | **Díjemelés mértéke**  **%** |
| --- | --- | --- | --- |
| elhunyt hűtése (Ft/nap/fő) | 2 415 | 2 657 | 10,00 |
| koporsós ravatalozás | 7 315 | 8 047 | 10,00 |
| urnás ravatalozás | 4 725 | 5 198 | 10,00 |
| hamvak szórása berendezéssel | 2 625 | 9 800 | 273,33 |
| halottvivők sírhoz  (halottszállítás a temetőben erre a célra rendszeresített járművön) | 12 600 | 12 600 | 0 |
| halottvivők urnafalhoz | - | 7 900 | új tétel |
| sírásás | 9 975 | 10 973 | 10,00 |
| sírhelynyitás | 9 975 | 10 973 | 10,00 |
| sírbahelyezés | 13 000 | 13 000 | 0 |
| visszahantolás | 8 925 | 9 818 | 10,00 |
| sírboltnyitás | 13 650 | 15 015 | 10,00 |
| sírhelynyitás urna esetén | 3 465 | 3 812 | 10,00 |
| urnaelhelyezés | 13 000 | 13 000 | 0 |
| visszahantolás urna esetén | 2 940 | 3 234 | 10,00 |
| urnafülke nyitása zárással együtt | 3 360 | 3 696 | 10,00 |
| exhumálás | 36 740 | 40 414 | 10,00 |
| újratemetés | 18 900 | 20 790 | 10,00 |

Köztemetőkben - a temetkezési szolgáltatók kivételével - vállalkozászerűen munkát végzők által fizetendő temetőfenntartási hozzájárulási díj:

|  |  |  |  |
| --- | --- | --- | --- |
| **Megnevezés** | **Díj/alkalom** | **Javaslat** | **Díjemelés mértéke**  **%** |
| új síremlék felállítása | 2 310 | 2 541 | 10,00 |
| régi síremlék felállítása | 1 575 | 1 733 | 10,03 |
| urnasírkő felállítása | 1 050 | 1 155 | 10,00 |
| egyéb munka (tisztítás, vésés) | 630 | 693 | 10,00 |
| sírgondozás, sírigazítás eseti díj | 315 | 347 | 10,16 |
| sírgondozás, sírigazítás havi díj | 1 050 | 1 155 | 10,00 |
| sírtisztítás nagynyomású mosóval | 1 500 | 1 650 | 10,00 |

Az egyes temetési helyek díjainak összehasonlítását más megyei jogú városok díjaival az alábbi táblázat mutatja be:

| Megnevezés | Díjtétel (Bruttó) Ft-ban | | | | | |
| --- | --- | --- | --- | --- | --- | --- |
| Kecskemét | Debrecen | Győr | Miskolc | Pécs | Szeged |
| Temetkezési helyek megváltása, újraváltása: | | | | | | |
| - gyermeksírhely 25 évre | 11 550 | 0 | 5 900 | 4 890 | 3 970 | 12 700 |
| - felnőtt 1-es sírhely 25 évre | 19 635-32 340 | 25 940 | 9 400 | 35 719 | 6 250-57 680 | 94 615 |
| - felnőtt 2-es sírhely 25 évre | 28 875-43 890 | 51 880 | 18 900 | 60 643 | 10 620-115 360 | 189 230 |
| - urnafülke 1 személyes 10 évre | 13 283 | 17 650 | 5 100 | 12 433 | 12 190-36 770 | 29 210 |
| Üzemeltető által biztosított szolgáltatásokért fizetendő díjak: | | | | | | |
| - elhunyt hűtése (Ft/nap/fő) | 2 657 | 2 060 | 7 500 | 2 400 | 1 800 | 2 100 |
| - ravatalozás | 5 198-8 047 | 39 700 | nincs megállapítva | 3 209 | 31 850-36 800 | 15 951 |
| - a temetőben erre a célra rendszeresített szállító járművön történő halott szállítás | 12 600 | 10 480 | nincs megállapítva | 4 807 | 17 500 | 8 890 |
| - urnaelhelyezés | 13 000 | 2 090 | nincs megállapítva | 2 438 | 2 000 | 17 780 |
| - sírásás normál (koporsós temetés esetén) | 10 973 | 18 310 | nincs megállapítva | 42 405 | 20 000-27 031 | 21 336 |
| - sírhelynyitás normál (koporsós temetés esetén) | 10 973 | 18 310 | nincs megállapítva | 42 405 | 20 000-27 031 | 26 670 |
| - urnasírhely nyitás normál | 3 696 | 3 730 | nincs megállapítva | 12 268 | 10 000 | 9 271 |
| - urnasírhely nyitás sírban | 3 812 | 3 730 | nincs megállapítva | 12 268 | 10 000 | 9 271 |
| - sírbahelyezés | 13 000 | 3 470 | nincs megállapítva | 2 438 | 3 500 | 2 540 |
| - visszahantolás normál (koporsós temetés esetén) | 9 818 | 7 860 | nincs megállapítva | 4 876 | 12 700-14 000 | 13 970 |
| - exhumálás | 40 414 | 22 000 | nincs megállapítva | 40 072 | 26 000-137 500 | 90 678 |
| - urna elhelyezése sírban | 13 000 | 2 090 | nincs megállapítva | 2 438 | 2 000 | 17 780 |
| - szórás | 9 800 | 29 740 | nincs megállapítva | 43 072 | 34 500 | 25 400 |

***Részletes Indokolás***

*A rendelet-tervezet 1. §-ához*

Az önkormányzati rendelet 2. mellékletének módosításáról, a temetési helyek új megváltási díjainak megállapításáról rendelkezik.

*A rendelet-tervezet 2. §-ához*

Az önkormányzati rendelet 3. mellékletének módosításáról, a temetői létesítmények, és az üzemeltető által biztosított szolgáltatások igénybevételéért a temetkezési szolgáltatók által fizetendő díjak új mértékéről rendelkezik.

*A rendelet-tervezet 3. §-ához*

Az önkormányzati rendelet 3. mellékletének módosításáról, a köztemetőkben – a temetkezési szolgáltatók kivételével – vállalkozásszerűen munkát végzők által fizetendő temetőfenntartási hozzájárulás díjainak új mértékéről rendelkezik.

*A rendelet-tervezet 4. §-ához*

A hatályba lépéssel kapcsolatos rendelkezést tartalmaz.